Diari Oficial de la Generalitat Valenciana


Sumari del DOGV 8319, del 18-06-2018 (2018/5469)

Notificació de la Sentència de divorci número 1627/17.
------------------------------------------------------

### Dades del document

Número de DOGV
:   8319

Data del DOGV
:   18-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5469


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la Sentència de divorci número 1627/17. [2018/5469]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que, en les actuacions de divorci 1627/2017, seguides a instàncies d'Ignacia Casupa Cambara contra Pablo Menacho Román, en situació de rebel·lia, en els quals, en data 25 de maig de 2018, ha recaigut sentència, la seua part dispositiva de la qual diu així:  
  
«Dispositiva  
Estime la demanda interposada per Ignacia Casupa Cambara contra Pablo Menacho Román, i declare:  
1. El divorci i la dissolució del matrimoni format per ambdós amb tots els efectes inherents.  
2. Queden revocats els consentiments i poders que qualsevol dels cònjuges haguera atorgat a favor de l'altre, i cessa la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica.  
3. S'encomana a la mare, Ignacia Casupa Cambara, la guarda i la custòdia del fill menor d'edat del matrimoni, P. M. C. i l'exercici exclusiu de les funcions pròpies de la pàtria potestat, si bé ambdós progenitors continuaran sent-ne titulars.  
4. Se suspenen les visites i comunicacions entre el demandat i el seu fill menor d'edat, la represa de les quals, excepte acord entre les parts, haurà de valorar-se en procediment de modificació de mesures.  
5. El progenitor no custodi, P. M. R., haurà de contribuir als aliments del seu fill amb la quantitat de 150 euros mensuals, pagadors per anticipat dins dels cinc primers dies de cada mes, en el compte corrent o llibreta d'estalvi que a aquest efecte designe la demandant, amb efectes des de la presentació de la demanda.  
La dita quantitat s'actualitzarà anualment, amb efectes de primer de gener de cada any, en proporció a les variacions que experimenten els índexs de preus al consum, segons l'Institut Nacional d'Estadística o organisme que el substituïsca.  
Les despeses extraordinàries del fill, necessàries o consensuades per les parts, seran pagades per ambdós progenitors per meitat.  
No pertoca fer pronunciament exprés sobre la imposició de costes.  
  
Notifiqueu aquesta resolució a les parts, i feu-los saber que contra aquesta resolució es pot interposar un recurs d'apel·lació que haurà d'interposar-se per escrit en el termini de vint dies, amb la indicació de la infracció comesa segons el parer de la persona recurrent; cal acompanyar un resguard que acredite haver efectuat el dipòsit de 50 ?, en el compte de dipòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat, Pablo Menacho Román, en situació de rebel·lia i ignorat parador, expedisc i firme aquest edicte.  
  
València, 28 de maig de 2018.- La lletrada de l'Administració de justícia: Alicia Ordeig Rabadán.